Okresná prokuratúra Trnava 
Vajanského 22, 918 67 Trnava 1 	

Sp. zn. : 1 Pv 593/14/2207	Trnava, 5.5.2015
EEČ : 2-21-92-2015

U Z N E S E N I E

Trestná vec:	obvinený XXXXX 
Prečin:	Ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trnava
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 06.07.2014 v čase o 19.21 h po predchádzajúcom požití alkoholických nápojov, v stave vylučujúcom spôsobilosť, v Smoleniciach po ul. XXXXX viedol ako vodič osobné motorové vozidlo zn. XXXXX, farby tmavočervenej metalízy, EČV : XXXXX kde bol zastavený a kontrolovaný hliadkou Obvodného oddelenia PZ Trstín, pričom pri kontrole bol podrobený dychovej skúške na zistenie alkoholu v dychu elektrickým meračom Alcotest Dräger 7410, ktorým mu bola v čase o 19.21 h nameraná hodnota 0,69 mg/l alkoholu v dychu, 

lebo  je nepochybné, že skutok nespáchal obvinený

Odôvodnenie:
Dňa 07.07.2014 bolo uznesením povereného príslušníka Obvodného oddelenia PZ Trstín Okresného riaditeľstva Policajného zboru v Trnave pod sp. zn. ORP-1793/TR-TT-2014 v zmysle § 199 ods. 1 Trestného poriadku začaté trestné stíhanie a súčasne bolo v zmysle § 206 ods. 1 Trestného poriadku vznesené obvinenie XXXXX, nar. XXXXX, pre prečin ohrozenia pod vplyvom návykovej látky podľa § 289 ods. 1 Trestného zákona, na tom skutkovom základe, ako je to uvedené vo výrokovej časti tohto uznesenia.

	Na obvineného XXXXX bola v uvedenej veci dňa 08.07.2014 prokurátorkou Okresnej prokuratúry v Trnave podaná obžaloba v zmysle § 234 ods. 1 Trestného poriadku s použitím § 204 ods. 1 Trestného poriadku na Okresný súd v Trnave, pričom sudkyňa pre prípravné konanie vo veci vydala dňa 08.07.2014 trestný rozkaz pod sp. zn. XXXXX, ktorý nadobudol právoplatnosť rovnakým dňom. Uvedeným trestným rozkazom bol XXXXX odsúdený na trest odňatia slobody v trvaní 4 mesiacov s podmienečným odkladom na skúšobnú dobu v trvaní 1 roka a zároveň mu bol uložený trest zákazu činnosti viesť motorové vozidlá akéhokoľvek druhu na dobu 18 mesiacov. 

	Dňa 02.09.2014 sa na Obvodné oddelenie PZ Trstín dostavila osoba XXXXX, nar. XXXXX, trv. bytom XXXXX, XXXXX, č. OP : XXXXX, ktorý podal trestné oznámenie na svojho brata XXXXX, nar. XXXXX, trv. bytom XXXXX, nakoľko sa dozvedel, že brat sa za neho vydával pri zadržaní hliadkou Obvodného oddelenia Trstín, keď bol dňa 06.07.2014 v čase o 19.20 h pristihnutý pri páchaní prečinu ohrozenia pod vplyvom návykovej látky podľa § 289 ods. 1 Trestného zákona, a tiež v celom trestnom konaní, ktoré sa proti nemu viedlo v zmysle § 204 ods. 1 Trestného poriadku, kedy bola na neho dňa 08.07.2014 v zmysle § 234 ods. 1 Trestného poriadku s použitím § 204 ods. 1 Trestného poriadku podaná obžaloba a dňa 08.07.2014 vydaný trestný rozkaz sp. zn. XXXXX ktorý nadobudol právoplatnosť rovnakého dňa. Túto informáciu sa dozvedel od XXXXX, ktorý v čase, keď bol jeho brat Peter pristihnutý pri páchaní horeuvedeného prečinu, sedel na mieste spolujazdca v motorovom vozidle zn. XXXXX, EČV : XXXXX Toto sa nestalo prvýkrát, už v minulosti sa jeho brat XXXXX pri cestnej kontrole za neho vydával, ale on bol následne rozsudkom súdu oslobodený spod obžaloby. Jeho brat má fotografickú pamäť, nakoľko si pamätá všetky jeho údaje, ako aj údaje jeho rodinných príslušníkov, čo zneužil práve na to, aby sa za neho mohol vydávať. 

	Na podklade tohto trestného oznámenia bolo uzneseniami povereného príslušníka Obvodného oddelenia PZ Trstín sp. zn. ORP-2351/TR-TT-2014 a ORP-2352/TR-TT-2014 zo dňa 02.09.2014 začaté trestné stíhanie pre prečin ohrozenia pod vplyvom návykovej látky podľa § 289 ods. 1 Trestného zákona a prečin poškodzovania cudzích práv podľa § 375 ods. 1 písm. a), ods. 2 písm. b) Trestného  zákona, pričom dňa 29.09.2014 bolo pre tieto prečiny vznesené obvinenie XXXXX, nar. XXXXX bytom XXXXX, ktorý je bratom XXXXX. Uvedená trestná vec je v súčasnosti realizovaná na Odbore kriminálnej polície OR PZ Trnava pod sp. zn. ORP-1947/1-VYS-TT-2014 a táto je v štádiu pred ukončením vyšetrovania. V predmetnej veci bol vypočutý XXXXX v procesnom postavení obvineného, ktorý pri svojom výsluchu priznal, že v konaní vedenom na Obvodnom oddelení PZ Trstín pod sp. zn. ORP-1793/TR-TT-2014 sa počas celého trestného konania vydával za svojho brata XXXXX, ktorého osobné údaje, ako aj údaje jeho rodiny vie naspamäť. 

	V predmetnom konaní (ORP-1947/1-VYS-TT-2014) bol vypočutý svedok - poškodený XXXXX, ktorý uviedol rovnaké skutočnosti, ako vo vyššie uvedenom trestnom oznámení. Zároveň bol vypočutý svedok XXXXX, ktorý pri svojej výpovedi uviedol, že pozná oboch bratov XXXXX, XXXXX z reštaurácie, ktorú vlastní, a XXXXX z práce, nakoľko v minulosti spolu pracovali. Začiatkom letných prázdnin bol spolu s XXXXX na chate v katastri obce XXXXX. XXXXX mu povedal, aby s ním išiel niečo kúpiť do obchodu v Smoleniciach. Tu nakúpili jedlo a nejaké pivo. Cestou do obchodu aj z obchodu vozidlo šoféroval XXXXX. Ako sa vracali naspäť na chatu, tak ich v obci Smolenice v nejakej uličke zastavili policajti. XXXXX vystúpil z vozidla, on zostal sedieť vo vozidle. Videl, ako Peter policajtom fúkal do prístroja a následne mu povedali, že XXXXX ide s nimi, lebo nafúkal. Potom policajti aj s Petrom odišli preč. O tom, že XXXXX policajtom uviedol osobné údaje XXXXX, on nevedel, dozvedel sa to až neskôr. V čase, kedy ich policajti zastavili, viedol teda vozidlo XXXXX, a nie jeho brat XXXXX, to vie určite na sto percent, nakoľko ich oboch osobne pozná. So svedkom bola následne vykonaná rekognícia podľa fotografií za účelom opoznania osoby, ktorá dňa 06.07.2014 v čase o 19.21 h viedla v obci Smolenice osobné motorové vozidlo, pričom svedok jednoznačne opoznal podľa fotografie XXXXX, nar. 02.03.1958 (medzi predloženými fotografiami vo fotoalbume sa nachádzali aj fotografie jeho brata XXXXX, nar. XXXXX). 

	V uvedenom konaní boli ako svedkovia vypočutí príslušníci Obvodného oddelenia PZ Trstín, XXXXX a XXXXX, ktorí zhodne uviedli, že dňa 06.07.2014 o 19.10 h boli telefonicky vyslaní preveriť anonymné oznámenie, že do potravín v obci Smolenice vošiel vodič pod vplyvom alkoholu. V čase o 19.20 h prechádzali popri potravinách CBA v Smoleniciach, kde spozorovali osobné motorové vozidlo zn. Reanult Clio červenej farby, EČV : XXXXX, toto vozidlo odbočilo z parkoviska potravín smerom na hlavnú cestu, kde zabočilo doprava na ulicu Š. Baniča. Uvedené vozidlo v čas o 19.21 h predpísaným spôsobom zastavili a vodič bol vyzvaný ku kontrole, kde predložil len doklady od vozidla, načo uviedol, že osobné doklady si zabudol doma v Bratislave. Hliadke poskytol údaje k svojej osobe, pričom uviedol, že sa volá XXXXX, nar. XXXXX, bytom XXXXX, XXXXX. Na sedadle spolujazdca sedela osoba mužského pohlavia, ktorá predložila náhradný doklad o občianskom preukaze, keďže tento bol stratený. Vykonali lustráciu tejto osoby, jednalo sa o XXXXX, pričom údaje sedeli a osoba neprechádzala pátraním. Následne bol vodič hliadkou vyzvaný, aby sa podrobil dychovej skúške, pričom tento po prefúknutí elektronického merača nafúkal hodnotu 0,69 mg/l alkoholu v dychu. Odber krvi po poučení odmietol. Na základe pozitívnej dychovej skúšky bola osobná sloboda osoby XXXXX obmedzená s časom o 19.22 h. Bola mu vykonaná bezpečnostná prehliadka z dôvodu, či nemá pri sebe zbraň alebo inú vec, ktorou by mohol ohroziť život alebo zdravie vlastné alebo cudzie, s negatívnym výsledkom. Následne bol po poučení eskortovaný na Obvodné oddelenie PZ Trstín. V čase o 19.49 h bola v budove Obvodného oddelenia PZ Trstín s menovaným vykonaná opakovaná dychová skúška, pričom mu bola nameraná hodnota 0,73 mg/l alkoholu v dychu. Po vykonaných procesných úkonoch bola osoba eskortovaná na celu policajného zaistenia na Krajskom riaditeľstve PZ v Trnave. Na Obvodnom oddelení bol XXXXX opätovne preverený, či je ten, za koho sa vydáva, bol riadne lustrovaný v policajných evidenciách, načo uvádzal informácie, ktoré mohol vedieť len on. Jednalo sa o meno matky za slobodna, údaje o súrodencoch. Fotografia v evidenciách v podstate sedela na osobu, ktorá bola na polícii, nakoľko sa jednalo o osobu zavalitejšiu, silnejšiu v tvári. Až následne sa dozvedeli, že osoba, ktorá nafúkala, nebol XXXXX, ale jeho brat XXXXX, ktorý je dlhú dobu na pátraní. V čase, keď mali osobu na oddelení, nemali žiadne podozrenie, že by mala osoba klamať o svojich osobných údajoch, a toto si nemali akým iným spôsobom preveriť. 

	XXXXX, ktorý bol taktiež vypočutý v predmetnom trestnom konaní, a ktorý pracuje ako poverený príslušník PZ na Obvodnom oddelení PZ v Trstíne vo svojej výpovedi uviedol, že dňa 07.07.2014 realizoval spisový materiál sp. zn. ORP-1793/TR-TT-2014 vo veci prečinu ohrozenia pod vplyvom návykovej látky podľa § 289 ods. 1 Trestného zákona, ktorého skutku sa dopustil XXXXX z Bratislavy. Na základe spisového materiálu podal po skončení skráteného vyšetrovania v zmysle § 207 Trestného poriadku návrh na podanie obžaloby. Počas realizácie vykonával s XXXXX potrebné procesné úkony na Obvodnom oddelení PZ v Trnave. Nakoľko v spisovom materiáli boli podklady o overení totožnosti zadržaného, on ďalšiu lustráciu nevykonával, nakoľko túto vykonali príslušníci Obvodného oddelenia Trstín, ktorí osobu zadržali. Počas úkonov obvinený všetky ním požadované informácie diktoval z hlavy a nebolo na ňom vidieť, že by nehovoril pravdu. Jeho informácie si on preveril v spisovom materiáli, pričom všetko súhlasilo a on nemal podozrenie, že by sa mohlo jednať o inú osobu, ako tú, ktorá bola podľa listinných podkladov zadržaná. 

	Do predmetného spisového materiálu boli zabezpečené kópie uznesenia Najvyššieho súdu SR sp. zn. XXXXX 15.08.2012 a rozsudku Okresného súdu Bratislava II zo dňa 28.11.2000 sp. zn. XXXXX z ktorých vyplýva, že XXXXX sa už v minulosti pri cestnej kontrole a pri páchaní trestného činu vydával za svojho brata Jána, ktorý bol pre trestnú činnosť, ktorej sa dopustil brat XXXXX, aj trestne stíhaný, avšak následne po zistení zámeny osôb bol spod obžaloby oslobodený.   

	V trestnom konaní, v ktorom bola na obvineného XXXXX dňa 08.07.2014 podaná pod sp. zn. 1 Pv 593/14/2207 obžaloba na Okresný súd Trnava, a v ktorom bol právoplatne odsúdený trestným rozkazom Okresného súdu Trnava zo dňa 08.07.2014 sp. zn. XXXXX ktorý nadobudol právoplatnosť rovnakým dňom, bol prokurátorkou Okresnej prokuratúry v Trnave dňa 10.10.2014 podaný návrh na obnovu konania v zmysle § 396 ods. 3 Trestného poriadku z dôvodov uvedených v § 394 ods. 1 Trestného poriadku. Na verejnom zasadnutí o povolení obnovy konania bol dňa 27.01.2015 vypočutý XXXXX, nar. XXXXX ktorý v plnom rozsahu priznal, že v trestnom konaní, vedenom na Obvodnom oddelení PZ Trstín pod sp. zn. ORP-1793/TR-TT-2014, na Okresnej prokuratúre v Trnave pod sp. zn. 1 Pv 593/14/2207 a v konaní pred Okresným súdom Trnava sp. zn. XXXXX sa počas celého tohto trestného konania vydával za svojho brata XXXXX. Zároveň priznal, že to on viedol osobné motorové vozidlo zn. XXXXX, EČV : XXXXX v Smoleniciach  dňa 06.07.2014 v čase o 19.21 h, a nie jeho brat XXXXX. Bratove údaje nadiktoval príslušníkom Polície v čase, kedy bol pristihnutý pri páchaní trestného činu a následne sa za brata vydával v rámci celého trestného konania.

Uznesením Okresného súdu Trnava zo dňa 27.01.2015 pod sp. zn. XXXXX bola v zmysle § 394 ods. 1 Trestného poriadku povolená obnova konania v trestnej veci odsúdeného XXXXX, nar. XXXXX, ktorá bola vedená na predmetnom súde pod sp. zn. XXXXX, a ktorá bola ukončená trestným rozkazom zo dňa 08.07.2014, právoplatným rovnakého dňa. Uznesenie o povolení obnovy konania nadobudlo právoplatnosť dňom 10.03.2015. 

Po povolení obnovy konania bola obžaloba Okresnej prokuratúry v Trnave na XXXXX sp. zn. 1 Pv 593/14/2207 zo dňa 08.07.2014 zo strany prokuratúry v zmysle § 239 ods. 1 Trestného poriadku vzatá späť dňom 16.04.2015. Okresný súd Trnava vzal uznesením zo dňa 23.04.2015 pod sp. zn. XXXXX na vedomie späťvzatie obžaloby v zmysle § 239 ods. 1 Trestného poriadku. 

V zmysle § 215 ods. 1 písm. c) Trestného poriadku, prokurátor zastaví trestné stíhanie, ak je nepochybné, že skutok, pre ktorý sa trestné stíhanie vedie, nespáchal obvinený.

Dokazovaním v rámci konania o návrhu na povolenie obnovy konania vo veci vedenej na Okresnom súde Trnava pod sp. zn. XXXXX ako aj v rámci ďalšieho trestného konania, ktoré je t.č. vedené na Odbore kriminálnej polície Okresného riaditeľstva Trnava pod sp. zn. ORP-1947/1-VYS-TT-2014 proti XXXXX pre prečiny ohrozenia pod vplyvom návykovej látky podľa § 289 ods. 1 Trestného zákona a poškodzovania cudzích práv podľa § 375 ods. 1 písm. a), ods. 2 písm. b) Trestného  zákona, bolo jednoznačne a bez akýchkoľvek pochybností preukázané, že protiprávneho konania - vedenia osobného motorového vozidla v stave vylučujúcom spôsobilosť po požití návykovej látky - alkoholu, sa dňa 06.07.2014 v čase o 19.21 h v obci Smolenice na ul. XXXXX dopustil XXXXX, nar. XXXXX a nie jeho brat XXXXX, nar. XXXXX, za ktorého sa XXXXX v rámci celého trestného konania pred orgánmi činnými v trestnom konaní a pred súdom vydával. 

Z dôvodu, že bolo nepochybne preukázané, že skutok, pre ktorý sa v konaní tunajšej prokuratúry pod sp. zn. 1 Pv 593/14/2207 viedlo trestné stíhanie pre prečin ohrozenia pod vplyvom návykovej látky podľa § 289 ods. 1 Trestného zákona proti XXXXX, nar. XXXXX, nespáchal obvinený XXXXX, ale jeho brat XXXXX, nar. XXXXX ktorý je za uvedené konanie (ako aj za prečin poškodzovania cudzích práv podľa § 375 ods. 1 písm. a), ods. 2 písm. b) Trestného  zákona) t.č. trestne stíhaný vyšetrovateľom Odboru kriminálnej polície Okresného riaditeľstva Policajného zboru v Trnave pod sp. zn. ORP-1947/1-VYS-TT-2014, bolo potrebné rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Lýdia Bartošová
prokurátorka